Document ID: 32013D0249

РЕШЕНИЕ ЗА ИЗПЪЛНЕНИЕ НА КОМИСИЯТА
от 27 май 2013 година
за изменение на Решение 2009/852/ЕО относно преходни мерки съгласно регламенти (ЕО) № 852/2004 и (ЕО) № 853/2004 на Европейския парламент и на Съвета по отношение на преработката на несъответстващо на изискванията сурово мляко в някои млекопреработвателни предприятия в Румъния и структурните изисквания към такива предприятия
(нотифицирано под номер C(2013) 2803)
(текст от значение за ЕИП)
(2013/249/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 9, първа алинея от него,
като има предвид, че:
(1)
С Решение 2009/852/ЕО на Комисията (2) се разрешава изискванията, посочени в приложение III, раздел IX, глава I, части II и III от Регламент (ЕО) № 853/2004, да не се прилагат по отношение на млекопреработвателните предприятия в Румъния, изброени в приложения II и III към посоченото решение, до 31 декември 2013 г.
(2)
Съгласно Решение 2009/852/ЕО някои млекопреработвателни предприятия, изброени в приложение II към посоченото решение, могат да преработват несъответстващо на изискванията мляко с отделни производствени линии.
(3)
На 15 февруари 2013 г. Румъния изпрати на Комисията изменен и актуализиран списък на посочените млекопреработвателни предприятия.
(4)
В този изменен и актуализиран списък предприятието под номер L35 SC DANONE PDPA ROMANIA SRL беше заличено от приложение II и му беше разрешено да преработва само съответстващо на изискванията мляко, предназначено за пускане на пазара на ЕС.
(5)
На предприятието под номер MM 1795 SC CALITATEA SRL беше разрешено да преработва съответстващо и несъответстващо на изискванията сурово мляко без разделяне и следователно същото следва да бъде заличено от приложение II и прехвърлено в приложение III към посоченото решение.
(6)
17 предприятия, изброени понастоящем в приложение III към Решение 2009/852/ЕО, бяха заличени, тъй като им е разрешено да пускат млечни продукти на пазара на Съюза, защото използват само съответстващо на изискванията мляко. Тези предприятия бяха изброени в таблицата от приложение III към Решение 2009/852/ЕО под номера: 1 (AB 641 SC BIOMILK SRL), 6 (L78 SC ROMFULDA PROD SRL), 9 (BN 2399 SC CARMO-LACT PROD SRL), 13 (L140 S.C. CARMOLACT SRL), 29 (CT 30 EASTERN EUROPEAN FOODS SRL), 40 (L124 SC PRIMULACT SRL, името му е променено: SC LACTATE HARGHITA SA), 41(HR119 BOMILACT SRL), 42 (HR 625 LACTIS SRL), 43 (HR 213 PAULACT SA), 45 (IS 1540 PROMILCH SRL), 46 (L18 S.C. EUROCHEESE SRL), 56 (L121 SC MIRDATOD PROD SRL), 69 (SM 4189 PRIMALACT SRL), 70 (L5 SC NIRO SERV COM SRL), 74 (SV 1562 BUCOVINA SA SUCEAVA), 81 (L80 SC INDUSTRIAL MARIAN SRL) и 82 (VN 231 VRANLACT SA).
(7)
Освен това 7 предприятия, изброени понастоящем в приложение III към Решение 2009/852/ЕО, бяха закрити и следователно следва да бъдат заличени от списъка. Тези предприятия бяха изброени в таблицата от приложение III към Решение 2009/852/ЕО под номера: 26 (CT 225 MIH PROD SRL), 28 (CT 258 BINCO LACT SRL), 30 (CT 15 SC NIC COSTI TRADE SRL), 32 (L82 SC TOTALLACT GROUP SA), 33 (DJ80 SC DUVADI PROD COM SRL), 75 (SV 1888 SC TOCAR PROD SRL) и 76 (SV 4909 SC ZADA PROD SRL).
(8)
6 предприятия в Румъния са поискали да бъдат включени за първи път в приложение III към Решение 2009/852/ЕО. Тези предприятия бяха вмъкнати в списъка под номера: 8 (L 185 SC SIMCODRIN COM SRL), 17 (L 83 SC KAZAL SRL), 45 (L169 SC DOBREAN SRL), 46 (L152 AGROTRANSCOMEX SRL), 61 (L199 SC LACTO-BOROAIA SRL) и 40 (L 189 SC CALITATEA SRL).
(9)
Поради това Решение 2009/852/ЕО следва да бъде съответно изменено.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения II и III към Решение 2009/852/ЕО се заменят с текста на приложението към настоящото решение.
Член 2
Адресати на настоящото решение са държавите членки.
Съставено в Брюксел на 27 май 2013 година.

Labels: 18
17